Suomalaižed

Suomalaižed (, üks'lugu suomalainen) om suomalaiž-ugrilaine rahvaz.

 Ühthižed andmused 
Ühthine lugu om läz 6,5 millionad. Suomalaižiden koume nelländest elädas Suomenmas (sen ristitišton ühesan kümnendest enamba), kümnendez augotižlibundan mödhe — AÜV:oiš, 7% — Ročinmas, mugažo om Kanadas, Brazilijas, Avstralijas, Venämas i Norvegijas.

Suomalaižed pagištas suomen kelel, se om üks' Baltijan meren suomalaižiš kelišpäi. Suomenman i Ročinman suomalaižed oma kaks'kel'žed, pagištas ročin kelel-ki.

Koume rahvahad — Suomenman karjalaižed (Suomenman suvipäivnouzm), inkeriläižed (Leningradan agj, Piter, Estinma) da kvenad (Norvegijan pohjoine) — lugetas suomalaižiden etnosikš.

 Augotižlibund 
Rahvahan jured oma segoitadud augotižlibundanke, erazvuiččiden heimoiden kodimad sijadasoiš erazvuiččiš maiš: Baltijan meren päivnouzmaine rand da randpol' (Suomenman suvipäivlaskmpol'), Karjal, Sibirin päivlaskmpol', Keskuzevropan pohjoine. Nügüd'aigan vaiše Suomenman suvipäivlaskmpol' om suomalaižiden eländsija neniš territorijoišpäi.

 Religii 
Religijan mödhe suomalaižiden enambuz oma lüteranižed hristanuskojad (Suomenman eläjad — 73%) i ateistad (Suomenman eläjad — 24,3% vl 2015)Population structure by religion (Ristitišton struktur religijan mödhe) (1900−2015). — Statistics Finland (tilastokeskus.fi). . Hristanuskond leviganzi Suomenmadme Keskaigan i mülüti suomen paganusen pirdoid.

 Homaičendad 


Kategorii:Rahvahad kirjamišton mödhe
Kategorii:Kanadan rahvahad
Kategorii:Ročinman rahvahad
Kategorii:Suomenman rahvahad